Тройца форумцаў выказала прапанову і запатрабавала ад Адміна адказу, чаму ён не стварае некалькі блогаў у рамках Сайту. Паспрабую адказаць на гэтае пытанне. Калі коратка і груба, то адказ будзе такі: няма дурных накшталт Блукача ВАЛАЦУГІ. Гэта істотная праўда. Ну, дзе вы бачылі такога прыдурка, які б штодзёнь браў інтэрв’ю, фатаграфаваў, апрацоўваў здымкі, складаў гладкі тэкст з непісьменных маналогаў, усё гэта грузіў у інтэрнэт, што таксама забірае не адну гадзіну жыцця? І за гэта мець па большай амеры толькі традыцыйнае “дзякуй”. У мяне гэткіх “дзякуяў” столькі, што хаджу па іх, сплю з імі, накрываюся імі.